אלה פארבן
קריירה

פרנס צימר נולד ב-5 ביוני 1985 בשכונת קרויצברג בברלין, גרמניה. לאחר שסיים את בית הספר התיכון, צימר רצה ללמוד אמנות, אך לא התקבל לאוניברסיטה. מאוחר יותר, הוא עבד כקונדיטור בבית קפה בברלין. ב-2010, הוא החל לתקלט במועדוני לילה וברים בברלין. בהשראת האמן האוסטרי, פרידנסרייך הונדרטוואסר, הוא לקח את שם הבמה, הונדרט פארבן (Hundert Farben), שאותו שינה מאוחר יותר לשם הבמה הנוכחי שלו, אלה פארבן (Alle Farben).‏
ב-9 במאי 2012, הוא תיקלט, עבור 30,000 איש, בפארק העירוני שהוקם במקום נמל התעופה ברלין-טמפלהוף. מאז, הוא תיקלט כמעט בכל סוף שבוע ברחבי אירופה ותל אביב.
בספטמבר 2013, הודיע צימר באמצעות עמוד הפייסבוק שלו כי החל לעבוד על אלבום הבכורה שלו. בינואר 2014, בריאיון לעיתון הגרמני די טאגסצייטונג, הוא אישר שהאלבום יהיה מוכן בעוד מספר חודשים.
ב-2 במאי 2014, הוא הוציא, בשיתוף פעולה עם גראהם קנדי (אנ'), את הסינגל "She Moves (Far Away)". הסינגל הגיע, בשיאו, למקום ה-15 באוסטריה, למקום ה-9 בגרמניה, ולמקום ה-21 בשווייץ. הסינגל גם זכה בתואר פלטינה מ-BVMI ובתואר זהב מ-IFPI Austria.
ב-25 במאי 2014, הוא הוציא את אלבום האולפן הראשון שלו, Synesthesia – I Think in Colours.‏
ב-24 באפריל 2015, הוא התארח, יחד עם YouNotUs (אנ'), בסינגל "Supergirl" של אנה נקלאב (אנ').
ב-2016, הוא הוציא, בשיתוף פעולה עם YouNotUs (אנ'), את הסינגל "Please Tell Rosie". הסינגל הגיע, בשיאו, למקום ה-2 באוסטריה, למקום ה-3 בגרמניה, ולמקום ה-70 בשווייץ. הסינגל גם זכה בתואר פלטינה מ-BVMI ובתואר זהב מ-IFPI Austria.
ב-2016, הוא הוציא את הסינגל "Bad Ideas". הסינגל הגיע, בשיאו, למקום ה-4 באוסטריה, למקום ה-7 בגרמניה, ולמקום ה-79 בשווייץ. הסינגל גם זכה בתואר פלטינה מ-BVMI ובתואר זהב מ-IFPI Austria.
ב-15 ביולי 2016, הוא הוציא את אלבום האולפן השני שלו, Music Is My Best Friend.‏
ב-7 באפריל 2017, הוא הוציא, בשיתוף פעולה עם ג'אניק דווי (אנ'), את הסינגל "Little Hollywood".‏ הסינגל הגיע, בשיאו, למקום ה-8 באוסטריה, למקום ה-14 בגרמניה, ולמקום ה-31 בשווייץ. הסינגל גם זכה בתואר פלטינה מ-BVMI ובתואר זהב מ-IFPI Austria.
ב-23 במרץ 2018, הוא הוציא, בשיתוף פעולה עם רודוס (אנ'), את הסינגל "H.O.L.Y.".‏ הסינגל הגיע, בשיאו, למקום ה-54 באוסטריה, למקום ה-65 בגרמניה.
ב-8 ביוני 2018, הוא הוציא, בשיתוף פעולה עם קלווין ג'ונס ו-YouNotUs (אנ'), את הסינגל "Only Thing We Know".‏ הסינגל הגיע, בשיאו, למקום ה-24 באוסטריה, למקום ה-20 בגרמניה, ולמקום ה-41 בשווייץ. הסינגל גם זכה בתואר זהב מ-BVMI ומ-IFPI Austria.
ב-21 בספטמבר 2018, הוא התארח בסינגל "Build a House" של סטפני היינצמאן (אנ')‏.‏
ב-2 בנובמבר 2018, הוא הוציא, בשיתוף פעולה עם אילירה (אנ'), את הסינגל "Fading". הסינגל הגיע, בשיאו, למקום ה-16 באוסטריה, למקום ה-16 בגרמניה, ולמקום ה-17 בשווייץ. הסינגל גם זכה בתואר זהב מ-IFPI Austria ובתואר פלטינה כפולה מ-ZPAV.
ב-29 במרץ 2019, הוא הוציא, בשיתוף פעולה עם ג'יימס בלאנט, את הסינגל "Walk Away".‏ הסינגל הגיע, בשיאו, למקום ה-98 בגרמניה.
ב-14 ביוני 2019, הוא הוציא את אלבום האולפן השלישי שלו, Sticker on My Suitcase.‏
ב-15 במאי 2020, הוא הוציא, בשיתוף פעולה עם VIZE וגראהם קנדי (אנ'), את הסינגל "Kids".
ב-29 במאי 2020, הוא הוציא, בשיתוף פעולה עם סטיב איוקי ואיקונה פופ, את הסינגל "I Love My Friends (And My Friends Love Me)".‏
ב-2020, הוא הוציא, בשיתוף פעולה עם מרטין ינסן וניקו סנטוס, את הסינגל "Running Back to You". הסינגל הגיע, בשיאו, למקום ה-80 בגרמניה.
ב-9 ביולי 2021, הוא הוציא, בשיתוף פעולה עם רובין שולץ, גרסת רמיקס לשיר "Over the Rainbow" / "What a Wonderful World" של ישראל קמקוויוואולה.